joelniklaus/EU_Wikipedias huggingface dataset:
Maja Dahlqvist

Maja Anna Linnéa Dahlqvist (s. 15. huhtikuuta 1994 Falun, Ruotsi) on ruotsalainen maastohiihtäjä ja parisprintin kaksinkertainen maailmanmestari, joka edustaa Falun Borlänge Skidklubbia.

Nuorten MM-kilpailuissa Val di Fiemmessä vuonna 2014 Dahlqvist hiihti kultaa voittaneessa Ruotsin viestijoukkueessa. Maailmancupissa Dahlqvist kilpaili ensimmäisen kerran Rukalla marraskuussa 2014 sijoittuen perinteisen hiihtotavan sprintissä 49:nneksi. Ensimmäiset maailmancupin pisteensä hän saavutti joulukuussa 2014 oltuaan Davosin vapaan hiihtotavan sprintissä 26:s ja viikkoa myöhemmin Davosissa samalla matkalla 12:s. Ensimmäisen palkintosijansa hän saavutti oltuaan toinen Dresdenn vapaan hiihtotavan sprintissä tammikuussa 2018. Tätä ennen hän oli sijoittunut maailmancupin osakilpailussa parhaimmillaan 11:nneksi. Seuraavana päivänä hän voitti Dresdenissä parisprintin. 

Kaudella 2018–2019 Dahlqvist sijoittui Rukan perinteisen hiihtotavan sprintissä toiseksi, Davosin vapaan sprintissä kolmanneksi, Dresdenin vapaan sprintissä toiseksi ja Otepään perinteisen sprintissä kolmanneksi. Lisäksi hän voitti jälleen Dresdenin parisprintin. Lahdessa hän sijoittui vapaan sprintissä kolmanneksi ja voitti parisprintin. Seefeldin MM-kilpailuissa 2019 Dahlqvist voitti kultaa perinteisen hiihtotavan parisprintissä ja sijoittui vapaan hiihtotavan sprintissä kuudenneksi. MM-kilpailujen jälkeen hän sijoittui kolmanneksi Falunin vapaan hiihtotavan sprintissä. Maailmancupin kokonaiskilpailussa hän oli yhdeksäs ja sprintticupissa kolmas.

Dahlqvist sijoittui kaudella 2019–2020 kolmanneksi Dresdenin vapaan hiihtotavan sprintissä sekä voitti Planican ja Dresdenin parisprintit. 2020–2021 hän oli toinen Rukan perinteisen hiihtotavan sprintissä. Hän oli toinen myös Tour de Skin Val di Fiemmen perinteisen hiihtotavan sprintissä. Dahlqvist saavutti ensimmäisen maailmancupin osakilpailuvoittonsa Ulricehamnin vapaan hiihtotavan sprintissä. Sprintticupissa hän oli viides. Oberstdorfin MM-kilpailuissa 2021 hän oli perinteisen hiihtotavan sprintissä yhdeksäs. Vapaan hiihtotavan parisprintissä Jonna Sundlingin kanssa hän voitti kultaa. Kaudella 2021–2022 Dahlqvist voitti Rukan perinteisen hiihtotavan sprintin sekä Lillehammerin, Davosin ja Dresdenin vapaan hiihtotavan sprintit. Hän voitti myös Dresdenin vapaan hiihtotavan parispintin. Pekingin olympialaisissa 2022 Dahlqvist saavutti vapaan sprintissä sekä perinteisen parisprintissä hopeaa ja hiihti ensimmäisen osuuden Ruotsin pronssia voittaneessa viestijoukkueessa. Olympialaisten jälkeen hän sijoittui Lahden vapaan ja Falunin perinteisen hiihtotavan sprintissä kolmanneksi. Hän voitti sprintticupin ja sijoittui maailmancupin kokonaiskilpailussa kymmenenneksi

Lähteet

Aiheesta muualla 

Ruotsalaiset maastohiihtäjät
Ruotsalaiset olympiamitalistit
Vuonna 1994 syntyneet
Elävät henkilöt
Pirkanmaan kirjoituskilpailu

Pirkanmaan kirjoituskilpailu on Tampereen kaupunginkirjaston järjestämä maakunnallinen kirjoituskilpailu, joka on järjestetty vuodesta 1952. Kilpailun tarkoituksena on tukea uusia lahjakkaita kirjoittajia ja tarjota heille mahdollisuus saada tekstejään julkisuuteen. Kirjoituskilpailuun voivat osallistua Pirkanmaan alueella asuvat, työskentelevät tai opiskelevat kirjoittajat, jotka eivät ole julkaisseet kaunokirjallista teosta tai omakustannetta. Kilpailussa on kaksi sarjaa: proosa ja lyriikka.

Historia 
Kilpailun perusti Tampereen kirjastonjohtaja Mikko Mäkelä vuonna 1952. Kilpailussa palkittuja ovat olleet muun muassa rikoskirjailija Seppo Jokinen, runoilijat Mirkka Rekola, Kari Aronpuro ja Tuija Välipakka, näytelmäkirjailija Jussi Kylätasku, kirjailijat Jaakko Syrjä, Päivi Alasalmi, Vilja-Tuulia Huotarinen, Anni Kytömäki, Olli Jalonen sekä kirjailijaliiton puheenjohtaja Jyrki Vainonen.

Lähteet

Suomalaiset kirjallisuuspalkinnot
Tampereen kulttuuri
Johann Christian Friedrich Hæffner

Johann Christian Friedrich Hæffner (2. maaliskuuta 1759 – 28. toukokuuta 1833) oli saksalaissyntyinen, Ruotsissa vaikuttanut säveltäjä. Hän opiskeli urkujensoittoa ja laulua. Tukholmassa hän työskenteli Saksalaisen kirkon urkurina, laulunopettajana ja hovin musiikillisena johtajana sekä Uppsalan tuomiokirkkourkurina 1821-1833. Hän sävelsi oratorion Försonaren på Golgatha ja muuta hengellistä musiikkia, jota julkaistiin muun muassa Johan Olof Wallinin virsikirjassa. Hæffner sävelsi myös muihin genreihin lukeutuvaa musiikkia, kuten oopperan Electra, jonka levytys julkaistiin Caprice-levymerkillä vuonna 1993. Hänen tuotanonsa oli suurelta osin tilapäismusiikkia. Hän oli merkittävä pedagogi ja kapellimestari ja hänet tunnetaankin ennen muuta kansanlaulujen sovittajana ja koraalikirjan tekijänä.

Kun Ruotsissa hyväksyttiin uusi virsikirja vuonna 1818, ns Wallinin virsikirja,  sai Haeffner tehtäväkseen laatia siihen koraalikirjan. Se valmistui 1820 ja sai nimekseen Svensk Choralbok. Sille oli luonteenomaista, että edellinen, vuoden 1697 koraalikirjan rytmiltään vaihtelevat sävelmät oli muokattu tasajakoisiksi. Tätä perusteltiin pedagogisilla syillä; seurakunnan olisi siten helpompaa yhtyä lauluun. Haffnerin näkemyksen kolmitahtiset sävelmät sotivat koraalimusiikia vastaan, jonka tuli olla "vakavaa ja juhlallista". Myöhemmin Haeffnerin koraaleja nimitettiin "haeffnerin tasakäynti" (haeffnerlunken),  johon syynä oli rytmin vaihtelun puuttuminen ja yhä hidastuva laulun tempo. Tempo saattoi olla jopa 2-4 sekuntia puolinuottia kohti. Haeffnerin koraalikirja oli käytössä120 vuotta, vuoden 1939 koraalikirjan valmistumiseen saakka. Kuvaavaa Haefnerin ajan virren laulun nopeudesta on ohje oppikirjassa vuodelta 1828 "Koraalia ei tule laulaa liian nopeasti eikä liian hitaasti. Se, että yhdellä hengityksellä laulaa kaksi yhtä pitkää nuottia, on yleensä sopiva tempo". Kuitenkin tuosa vaiheessa oli tarkoitus nopeuttaa virren laulua.

Lähteet 

Ruotsalaiset säveltäjät
Oopperasäveltäjät
Klassismin ajan säveltäjät
Vuonna 1759 syntyneet
Vuonna 1833 kuolleet
Lisbon Open 2014

Lisbon Open 2014 tai European Tour 2014/2015 – Event 5, sponsorinimiltään Kreativ Dental Lisbon Open 2014 tai Kreativ Dental European Tour 2014/2015 – Event 5, oli snookerin pieni ranking-turnaus, joka järjestettiin 11.-14.12.2014 Casal Vistoso Sports Centressä Lissabonissa Portugalissa. Turnaus oli osa Players Tour Championship 2014–2015 turnaussarjaa, jonka European Tour sarjan viides osakilpailu Lisbon Open 2014 oli. Lisbon Open 2014 oli kautta aikain ensimmäinen ammattilaisturnaus Portugalissa.

Stephen Maguire voitti kolmannen pienen ranking-turnauksen, voittamalla finaalissa Matthew Seltin luvuin 4-2, Seltille finaalipaikka oli ensimmäinen ammattilaisturnauksissa.

Ben Woollaston teki 110. virallisen maksimibreikin avausottelussaan 128 pelaajan kaaviossa Joe Steelea vastaan. Se oli Woollastonin ensimmäinen maksimibreikki, sekä kauden 2014–2015 viides maksimibreikki.

Turnauksessa pelattiin kaksi karsinta kierrosta niille pelaajille, jotka eivät päässeet rankingin mukaan suoraan 128 pelaajan kaavioon.

Lähteet
http://livescores.worldsnookerdata.com/RoundList/Tournament/13792 

Snookerin pienet ranking-turnaukset
Lissabonin urheilu
Scotts (yhtye)

Scotts on ruotsalainen dansband. Scotts osallistui Melodifestivaleniin vuonna 2009 kappaleella "Jag tror på oss".

Dansbandskampen 
 2008 – 2

 Melodifestivalenissa 
 Jag tror på oss'' (2009 – Andra chansen)

Diskografia

Albumit
'Om det känns rätt - 1992
'På vårt sätt - 2008
'Upp till dans - 2009
'Längtan - 2009
Vi gör det igen - 2009

Singlet
En blick, en dans, en kyss (One Dance, One Rose, One Kiss) - 2001
Du - 2004
Big Boys'n Pink Ladies	- 2006
Om igen - 2008
Jag tror på oss - 2009

DVD
På väg till Malung med Scotts - 2010

Lähteet

Aiheesta muualla 

Ruotsalaiset yhtyeet
Katharina Innerhofer

Katharina Innerhofer (s. 17. tammikuuta 1991 Zell am See) on itävaltalainen ampumahiihtäjä. Hän edustaa SC Maria Alm -seuraa.

Innerhofer debytoi ampumahiihdon maailmancupissa maaliskuussa 2012. Ensimmäiset maailmancupin pisteensä hän saavutti kaudella 2012-2013 Östersundin kilpailussa. Innerhofer saavutti uransa ensimmäisen maailmancupin osakilpailuvoiton yllättäen maaliskuussa 2014 Pokljukassa, kun hän oli ensimmäinen 7,5 kilometrin kilpailussa. Se on edelleen hänen ainoa sijoituksensa kuuden parhaan joukkoon maailmancupissa (tilanne 8.3.2022).

Innerhofer on osallistunut kolmiin talviolympialaisiin. Sotšissa vuonna 2014 hän oli sekaviestin kahdeksas ja parhaimmillaan henkilökohtaisilla matkoilla normaalimatkan 27:s. Pyeongchangissa 2018 hän oli viestin kymmenes ja pikakilpailun 29:s. Pekingissä 2022 hän sijoittui viestissä yhdeksänneksi, yhteislähdössä 14:nneksi, pikakilpailussa 21:nneksi, takaa-ajossa 22:nneksi ja normaalimatkalla 26:nneksi. Innerhofer on myös kilpaillut seitsemissä MM-kilpailuissa vuosien 2012 ja 2021 välillä. Hänen paras henkilökohtainen MM-sijoituksensa on 19. tila sprintistä ja yhteislähdöstä vuonna 2020. Viestissä Innerhofer on ollut parhaimmillaan viides sekaviestissä 2015.

Lähteet 
 

Itävaltalaiset ampumahiihtäjät
Vuonna 1991 syntyneet
Elävät henkilöt
Innerhofer

Innerhofer on muun muassa seuraavien henkilöiden sukunimi:

Christof Innerhofer (s. 1984), italialainen alppihiihtäjä
Ingerborg Innerhofer, itävaltalainen ohjaskelkkailija
Katharina Innerhofer (s. 1991), itävaltalainen ampumahiihtäjä
Blank Space

Blank Space on yhdysvaltalaisen laulaja-lauluntekijä Taylor Swiftin kappale albumilta 1989.  Kappale julkaistiin 10. marraskuuta 2014 albumin toisena singlenä. ”Blank Space” nousi Yhdysvaltain Billboard Hot 100 -listan kärkeen syrjäyttäen Swiftin edellisen singlen Shake It Off ykköspaikalta. Swiftistä tuli näin ensimmäinen naisartisti, jolla on ollut peräkkäisillä viikolla kaksi singleä listakärjessä.

Taustaa
Swift sävelsi ja sanoitti kappaleen yhdessä ruotsalaisten lauluntekijöiden Max Martinin ja Shellbackin kanssa. Martin ja Shellback toimivat kappaleen tuottajina. Tyyliltään ”Blank Space” on elektropop-kappale, jossa on vaikutteita minimalistisesta popmusiikista.

Kappaleen sanoitukset käsittelevät satiirisesti Swiftin mediaimagoa ja lehtiartikkeleja hänen suhteistaan. Sanoituksissa Swift on pakkomielteinen julkisuuden henkilöitä tapaileva nainen, joka kostaa entisille miesystävilleen kirjoittamalla heistä lauluja. Swift on sanonut kirjoittaneensa kappaleen alun perin vitsinä.

Vastaanotto
”Blank Space” oli kaupallinen menestys ja nousi Yhdysvaltain Billboard Hot 100 -listan kärkeen syrjäyttäen Swiftin edellisen singlen Shake It Off ykköspaikalta. Swiftistä tuli Hot 100 -listan 56-vuotisen historian ensimmäinen naisartisti, joka saavuttaa listan kärkisijan kahdella singlellä peräkkäisillä viikoilla. Kappale nousi listakärkeen myös Australiassa  ja Kanadassa  ja kymmenen myydyimmän singlen joukkoon useissa muissa valtioissa.

Musiikkivideo
Kappaleesta on julkaistu musiikkivideo, jonka on ohjannut Joseph Kahn. Videossa Swift esittää romantiikkaan pakkomielteisesti suhtautuvaa naista ja malli Sean O'Pry tämän poikaystävää. Videon tarinassa pariskunta viettää romanttista aikaa linnassa, kunnes he riitaantuvat ja eroavat. Romanssin kariuduttua nainen muuttuu kostonhimoiseksi. Swift keksi videon konseptin itse. Kahn otti videon kuvaukseen inspiraatiota Steven Spielbergin varhaisista elokuvista. Video kuvattiin Long Islandilla, muun muassa Ohekan linnassa. 

Videota markkinoitiin Yhdysvalloissa siihen liittyvällä mobiilisovelluksella, jossa liikutaan videon paikoissa. Mobiilisovellus palkittiin syyskuussa 2015 parhaan interaktiivisen ohjelman Emmy-palkinnolla.

Lähteet

Aiheesta muualla
Blank Space -video YouTubessa

Vuoden 2014 kappaleet
Taylor Swiftin kappaleet
Henry Aflecht

Henry Karl Kristian Aflecht (s. 9. joulukuuta 1972 Helsinki) on suomalainen televisiotuottaja, ohjaaja, toimittaja ja juontaja. Aflecht on toiminut myös turvallisuusalan yrittäjänä. Hän esiintyi Nelosen liikuntamakasiinissa Fit4You.tv (esitetty vuosina 2003–2006) ja sittemmin Fox-kanavan ohjelmassa Vapaalla.tv (2012). Aflecht toimi myös Fitnessliiton ohjelmissa vuosina 1998–2007 tuoden fitness-urheilun mukaan televisio-ohjelmiin. Aflecht on toiminut monikameraohjaajana muun muassa MTV3-kanavan ohjelmissa Kymppitonni ja Speden Spelit sekä  useissa liikuntaohjelmissa. Lisäksi Aflecht on toiminut tuottajana, toimittajana, ohjaajana ja juontajana Nelosen, MTV3:n, Urheilukanavan ja Subin ohjelmissa. 

Aflecht omistaa kaupparekisteritietojen mukaan (2015) maahantuontiyrityksen, sekä tv-tuotantoyrityksen. Yhtiöiden toimialaa ovat myös turvallisuusala, maanrakennus, sekä kiinteistökehitys. Aflecht toimii yrittäjänä kiinteistörekisterin mukaan omistamassaan Martinlaaksossa sijaitsevassa Villa Grandessa. Talo tunnetaan lukuisista televisio-ohjelmista, kuten Idols 2013, Putous, Brändärit sekä Salatut Elämät. Talossa on kuvattu musiikkivideoita, mainoksia ja mallikuvauksia. Talo on noteerattu Suomen kalleimmaksi vuokra-asunnoksi ja se lienee suurin (yli 800 m2) asuinkäyttöön rakennettu omakotitalo pääkaupunkiseudulla. Talo on ollut Ilta-Sanomien mukaan myynnissä vuonna 2013.

Aflecht osallistui Nelonen-kanavalla keväällä 2022 esitettyyn tosi-tv-ohjelmaan Rikkaat ja rahattomat.

Aflecht jakaa TikTok-tilillään omia kokemuksiaan ja menestymisvinkkejä elämästä, puhuu ajankohtaisista aiheista ja kryptovaluutoista sekä kertoo elämästään Espanjassa.

Lähteet

Suomalaiset toimittajat
Suomalaiset televisiotuottajat
Suomalaiset televisiojuontajat
Suomalaiset televisio-ohjaajat
Vuonna 1972 syntyneet
Elävät henkilöt
Supersankarielokuva

Supersankarielokuva on elokuva, joka keskittyy yhteen tai useampaan supersankariin; henkilöön, jolla on yli-inhimillisiä kykyjä. Tällaiset elokuvat sisältävät usein tunnusmerkkejä toiminta-, fantasia- ja/tai science fiction -elokuvista. Useimmat supersankarielokuvat perustuvat sarjakuviin.

Tunnetuimpia supersankarielokuvasarjoja ovat muun muassa Teräsmies (1978–1987), X-Men (2000–), Sam Raimin Hämähäkkimies (2002–2007), Christopher Nolanin Yön ritari (2005–2012) ja Marvel Cinematic Universen elokuvat (2008–).

Lähteet

Kirjallisuus

Viitteet
Live Your Life

Live Your Life on yhdysvaltalaisräppäri T.I.n kappale hänen kuudennelta, Paper Trail-studioalbumilta. Kappaleella vierailee myös barbadoslainen laulaja Rihanna. Se julkaistiin albumin seitsemäntenä singlenä 23. syyskuuta 2008. Kappale on conscious hip hop-raita contemporary R&Bn elementeillä. Kappaleen sanoitukset kertovat T.I.:n noususta suosioon sekä tulevaisuuden optimismista. Se antaa myös omistautumisen aihetta niille yhdysvaltalaisille sotilaille, jotka taistelevat Irakissa ja Afganistanissa.

"Live Your Life" oli kaupallinen menestys. Yhdysvalloissa kappale pääsi Billboard Hot 100 -listan kärkeen muodostuen T.I.:n kolmanneksi sekä Rihannan viidenneksi vastaavan sijoituksen saavuttaneeksi singleksi. Kappale saavutti listojen kärkipaikkoja myös kahdessatoista muussa valtiossa, saavuttaen myös sijoituksia viiden parhaan joukossa Australiassa, Kanadassa, Alankomaissa, Uudessa-Seelannissa sekä Isossa-Britanniassa. Myöhemmin "Live Your Life" saavutti Yhdysvaltain Mainstream Top 40 sekä Rap Songs -listan kärjen ja pääsi Hot R&B/Hip Hop Songs -listan toiselle sijalle. Kappaleesta muodostui T.I.:n uran parhaiten listoille sijoittunut sekä maailmanlaajuisesti menestynein single sen julkaisusta lähtien tarkasteltuna.

Kappaleeseen liittyvän musiikkivideon ohjasi Anthony Mandler. Se kertoo tarinan T.I.:n noususta suosioon kerrontamuodossa, sisältäen Rihannan esiintymässä pukuhuoneessa ja baarissa. Duo esitti "Live Your Lifen" vuoden 2008 MTV Video Music Awardsissa. Kappale on mukana vuonna 2009 julkaistussa elokuvassa Kauhea kankkunen sekä sen trailerissa.

Lähteet

Vuoden 2008 kappaleet
Rihannan kappaleet
Iver Huitfeldt -luokka

Iver Huitfeldt -luokka on Tanskan kuninkaallisen laivaston kolmen ilmatorjuntafregatin muodostama alusluokka, jonka alukset otettiin palvelukseen 2012 ja 2013.

Suunnittelu 
Luokan suunnittelussa otettiin huomioon Absalon-luokan monitoimialuksista saadut kokemukset ja käyttämällä samaa runkoa saatiin alusten valmistuskustannuksia laskettua. Alukset ovat yhteensopivia Tanskan laivaston käyttämän StanFlex-järjestelmän kanssa ja niihin voidaan asentaa kuusi modulia. Ohjuskannen neljään modulipaikkaan voidaan kuhunkin asentaa Mark 141 kahdeksan siilon Harpoon-ohjuksen moduli tai kahdentoista siilon MK54 ESSM -moduli.

Absalon-luokan ollessa suunniteltu esikunta- ja tukitehtäviin ro-ro-kansineen kolme Iver Huitfeldt -luokan alusta varustettiin ilmatorjuntatehtävään ja mahdollisesti Tomahawk-risteilyohjusten laukaisuun.

Alusten ilmatorjuntajärjestelmä on sama kuin Alankomaiden laivaston De Zeven Provinciën -luokan  ja Saksan laivaston Sachsen-luokan fregateissa. Järjestelmän kaukovalvontatutkana on passiivisesti keilattu SMART-L ja monitoimitutkana aktiivisesti keilattu APAR. Tutkat täydentävät hyvin toisiaan mahdollistaen 32 ohjuksen samanaikaisen laukaisun kuuteentoista maaliin. Aluetorjuntaan on SM-2 ja lähitorjuntaan ESSM-ohjukset.

Alukset

Lähteet

Viitteet
Kaurialan koulu

Kaurialan koulu on Hämeenlinnan Myllymäessä sijaitseva noin 500 oppilaan yläkoulu (luokka-asteet 7–9 luokat). Se on yksi Hämeenlinnan neljästä yläkoulusta. Kaurialan koulun rehtorina toimii Pekka Saros.

Vanha koulurakennus 
Vanha Kaurialassa sijaitseva koulurakennus on arkkitehti Viljo Revellin suunnittelema, mutta sitä ei ole suojeltu. Rakennuksessa on todettu hometta ja sen käyttö päättyi keväällä 2015. Rakennus sai purkuluvan huhtikuussa 2015. Kaupunki on huoltanut rakennusta huonosti, ja peruskorjauksissa on tehty virheitä, ja kunnostus arvioidaan kalliimmaksi kuin uuden rakentaminen. Itse koulu muutti väistötiloihin Myllymäkeen, josta se siirtyy vanhan Kaurialan koulun paikalle rakennettavaan uuteen kouluun vuonna 2023. 

Lokakuussa 2017 vanhan koulurakennuksen seinään toteutettiin Räikee-katutaidetapahtuman yhteydessä seinämaalaus. Muraalin maalasi Isto Koskinen ja se edustaa niin sanottua purkutaidetta. Koulurakennuksen purku aloitettiin syyskuussa 2018 ja se puretaan kokonaan vuoden loppuun mennessä. Tämän jälkeen tontille alettiin rakentamaan uutta Kaurialan koulun uudisrakennusta.

Uusi koulurakennus 
Uusi koulurakennus nousee samaan paikkaan, missä sijaitsi nyt purettu vanha koulurakennus. Se tulee palvelemaan noin 450 oppilasta ja sinne sijoitetaan peruskoulun 7-9 luokkien opetustilat. Koulun pitäisi siirtyä sinne tammikuussa 2023.Koulurakennuksen piha-alueelle tulee paljon toiminnallista ajanvietettä.

Lähteet

Hämeenlinnan rakennukset ja rakennelmat
Hämeenlinnan peruskoulut
Viljo Revellin suunnittelemat rakennukset
Kauriala
Kansojen liiga

Kansojen liiga () on jalkapallon miesten maajoukkueturnaus, jota hallinnoi Euroopan jalkapalloliitto UEFA. Mukana Kansojen liigassa ovat jokainen UEFA:n 55:stä jäsenvaltiosta. Liigan ensimmäinen kausi järjestettiin kaudella 2018–2019. Kansojen liiga korvasi kansainväliset ystävyysottelut.

Pelitapa 
Kansojen liigassa on neljä divisioonaa eli ”liigaa”, A–D, jotka sisältävät kaikki UEFA:n jäsenvaltiot. A-liigassa ovat UEFA-rankingin parhaimmat joukkueet ja D-liigassa huonoimmat. Jokaisessa liigassa on vielä neljä lohkoa, johon joukkueet arvotaan. A- ja B-liigoissa joukkueita on lohkoa kohden kolme, C-liigassa yhdessä lohkossa on kolme ja kolmessa neljä joukkuetta ja tasoltaan heikoimmassa D-liigassa on neljä joukkuetta jokaisessa lohkossa. Liigojen jokaisen lohkon huonoimmat putoavat yhtä divisioonaa alemmas, paitsi D-liigassa. C-liigassa myös huonoin kolmanneksi sijoittunut putoaa. Lisäksi jokaisen lohkon parhaimmat nousevat ylemmäs, paitsi A-liigassa, jonka neljän lohkon voittajat pääsevät Final Four -turnaukseen taistelemaan koko Kansojen liigan voitosta. Lohkovaihe käydään syys-marraskuussa. Final Four -turnaus, johon pääsevät A-liigan neljän lohkon voittajat, käydään kesäkuussa. Final Fourissa joukkueet pelaavat turnausmuotoiset pelit, eli välierät, pronssiottelun ja loppuottelun. Loppuottelun voittaja voittaa koko Kansojen liigan.

Muiden liigojen osalta voittajasta ei pelata. Lohkovoittajat nousevat suoraan ylempään liigaan seuraavalla Kansojen liiga -kaudelle. EM- tai MM-karsintojen jatkokarsintoja sen sijaan voidaan pelata Kansojen liigan perusteella muodostetu rankingin mukaisesti. Näin tapahtui esimerkiksi Kansojen liigan kaudella 2018-2019. Lähtökohtaisesti jatkokarsintaan osallistuvat Kansojen liigan lohkovoittajat, joita on yhteensä 16 maata. Mikäli joku lohkovoittaja on jo varmistanut paikkansa EM-kisoissa suoraan karsintojen kautta, sen paikan jatkokarsinnassa saa kyseisen liigan rankingissa seuraavana oleva maa. Näin kustakin neljästä liigasta vähintään yksi joukkue saa paikan seuraavissa EM-kilpailuissa. Jatkokarsinnoissa ei siis enää pelata Kansojen liigaa, vaan EM-karsintaa.

Muutokset kaudelle 2020–2021 
UEFA päätti muuttaa Kansojen liigan pelitapaa kaudelle 2020–2021. Jatkossa A-, B- ja C-liigoissa on kussakin 16 joukkuetta, jotka jaetaan neljän joukkueen lohkoihin. D-liigaan jää 7 joukkuetta, jotka jaetaan yhteen kolmen ja yhteen neljän joukkueen lohkoon.

Joukkueet 
Kaikki UEFA:n 55 jäsenmaata osallistuvat UEFA Nations Leagueen.

Katso myös 
Jalkapallon Euroopan-mestaruuskilpailut
UEFA

Lähteet
Martti Urpalainen

Martti Aarne Urpalainen (s. 15. elokuuta 1918 Miehikkälä) oli suomalainen maratonjuoksija. Hän voitti maratonilla Pohjoismaiden-mestaruuden vuonna 1949 ja SM-pronssia vuonna 1948. SM-maratonilla hän sijoittui lisäksi neljänneksi vuosina 1947 ja 1949 sekä kuudenneksi 1946. Hän voitti loppuvuodesta 1949 Košicen maratonin.

Urpalainen edusti Miehikkälän Vilkasta.

Lähteet 
 

Suomalaiset kestävyysjuoksijat
Vuonna 1918 syntyneet
Kuolinvuosi puuttuu
Pac-Manin aavemaiset seikkailut

Pac-Manin aavemaiset seikkailut (Pac-Man and the Ghostly Adventures) on japanilais-kanadalais-amerikkalainen tietokoneanimaatiosarja perustuen Namcon kehittämään Pac-Man -hahmoon.

Hahmot

Päähahmot 
 Pac on sarjan nimikkohahmo. Pac on myös viimeinen elossa oleva keltainen Pac-persoona. Hänen isänsä, Zac, alkuperäinen Pac-Man, auttoi Pac-maata sodassa Lordi Petturiusta vastaan.
 Sylinda (), ystävilleen pelkkä "Syli", on vaaleanpunainen Pac-tyttö. Sylinda on porukan aivot ja hän tekee kaikkensa auttaakseen ystäviänsä Paciä ja Spiraalia. Syli on hieman ihastunut Paciin ja hänellä on myös kilpatoveri Pinkki.
 Spiraali () on iso punainen Pac-poika. Hän on Pacin paras kaveri ja huonetoveri. Spiraalilla ja Pacilla on sama hieman hullu persoonallisuus.
 Aavejengi on alkuperäisestä kolikkopelistä tunnettu nelikko. Vaikka he asuvat Manamaassa () ja ovat kuuliaisia Lordi Petturiukselle, he oikeasti ovat kilttimielisiä ja salaa auttavat Pac-Mania toivoensa palaavansa joskus takaisin elämään.
 Blinkki punainen aave ja porukan vanhin. Hän on myös nelikon johtaja.
 Inkki sininen aave ja toiseksi vanhin. Älykkäin ja myös sarkastisin.
 Pinkki vaaleanpunainen aave ja toiseksi nuorin. Rakastaa Paciä paljon.
 Keijo oranssi aave. Isoin, mutta silti nuorin nelikosta.
 Lordi Petturius () Manamaan hallitsija ja sarjan päävihollinen.
 Tohtori Pakara Petturiuksen hullu tiedemies.
 Perämies Petturiuksen palvelija ja hovimestari, sekä tohtori Pakaran veli.

Pac-kansa 
 Presidentti Pertti Piiri () on Pac-maan presidentti, Rotungan jälkeläinen ja Petturiuksen isoveli.
 Sir Säde () hupsu vanha tiedemies, joka keksii vähän väliä ties mitä hilavitkuttimia, jotka auttavat Pac-Mania.
 Kuulis Pacin ns. kiusaaja.

Äänirooleissa

Englanninkieliset äänet 
 Erin Mathews - Pac-Man, Neiti Pallola
 Andrea Libman - Sylinda
 Sam Vincent - Spiraali, Lordi Petturius, Presidentti Piiri
 Ian James Corlett - Blinkki, Sir Säde 
 Lee Tockar - Inkki
 Ashleigh Ball - Pinkki
 Brian Drummond - Keijo, Tohtori Pakara, Perämies

Suomenkieliset äänet 

 Akira Takaki - Pac-Man
 Jenni Sivonen - Sylinda
 Henri Piispanen - Spiraali
 Petrus Kähkönen - Blinkki
 Tommi Haapaniemi - Inkki
 Taru Tikkanen - Pinkki
 Tuukka Leppänen - Keijo
 Petri Hanttu - Lordi Petturius
 Markku Huhtamo - Tohtori Pakara
 Markus Bäckman - Perämies
 Jukka Voutilainen - Presidentti Piiri, sivuhahmot
 Antti Pääkkönen - Sir Säde, sivuhahmot
 Arttu Kapulainen - Kuulis

Pac-Man
Tietokoneanimaatiosarjat
Animaatiosarjat
2010-luvun piirrossarjat
Videopeleihin perustuvat televisiosarjat
Tekken 7

Tekken 7 on Namco Bandai Gamesin kehittämä Tekken-pelisarjaan kuuluva tappelupeli. Pelistä on julkaistu rajatusti kolikkopeliversio japanissa vuonna 2015 sekä sen päivitysversio Fated Retribution vuonna 2016. Peli on julkaistu 2. kesäkuuta 2017 PlayStation 4 ja Xbox One -konsoleille sekä Windowsille.

Kolikkopeliversiossa käytetty pelimoottori on konsolijulkaisuun korvattu Unreal Engine 4:llä. Kehitystyön lisäksi kehittäjien oli opeteltava uudet ominaisuudet ja työkalut.

Pelissä on uusi online-mekanismi saman tasoisten pelaajien yhdistämiselle. Peliä pelataan kilpailullisesti The King of the Iron Fist Tournament -sarjassa.

Tekken World Tour on kilpasarja pelin julkaisun yhteydessä.

Pelaaminen 
Kuten aikaisemmin sarjan peleissä ohjaimen neljä nappia vastaavat pelihahmon käsiä ja jalkoja, yksi jokaista kohden. Peli on helppo aloittaa, mutta joillakin hahmoilla on yli 100 erilaista komentosarjaa. Pelaamisen haastavuus koostuu ajoittamisesta, liikeyhdistelmistä sekä vastaiskuista kun taas pitkän välimatkan liikkeet eivät ole niin tehokkaita kuin muissa lajityypin peleissä. Pelissä on lisäksi joukko EX-liikkeitä ja uusi Rage-järjestelmä, jotka lisäävät hahmon kykyjä.

Vastaanotto 
Peli on aloitettavissa helposti, mutta pelimekaniikka on monimutkainen ja joitakin asioita ei selitetä täysin kattavasti.

Pelin sisäisen tutoriaalin puuttuminen on herättänyt kritiikkiä.

Hahmot

Akuma Street Fighteristä, Geese Howard Fatal Furysta sekä Noctis Lucis Caelum Final Fantasy-pelisarjasta  ovat vierailevina hahmoina. 

 Alisa Bosconovitch
 Asuka Kazama
 Bob
 Bryan Fury
 Claudio Serafino (uusi hahmo)
 Devil Jin
 Eddy Gordo
 Eliza (uusi hahmo), ennakkotilaajille
 Feng Wei
 Gigas (uusi hahmo)
 Heihachi Mishima
 Hwoarang
 Jack 7 (uusi hahmo)
 Jin Kazama
 Josie Rizal (uusi hahmo)
 Katarina Alves (uusi hahmo)
 Kazumi Mishima / Devil Kazumi (uusi hahmo)
 Kazyua Mishima / Devil Kazyua
 King
 Kuma

 Lars Alexandersson
 Lee Chaolan / Violet
 Leo Kliesen
 Lili Rochefort
 Ling Xiaoyu
 Lucky Chloe (uusi hahmo)
 Marshall Law
 Master Raven (uusi hahmo)
 Miguel Caballero Rojo
 Nina Williams
 Panda
 Paul Phoenix
 Sergei Dragunov
 Steve Fox
 Shaheen (uusi hahmo)
 Yoshimitsu

Ääninäyttelijät

Lähteet

Aiheesta muualla 
 
 
 Pelin kotisivut 

Tekken-pelit
Vuoden 2015 videopelit
Vuoden 2017 videopelit
Kolikkopelit
Tappelupelit
Beat ’em up -pelit
Elektronisen urheilun pelit
PlayStation 4 -pelit
Windows-pelit
Xbox One -pelit
Windows-pelit
PlayStation VR -pelit
Tzintzuntzán

Tzintzuntzán on kaupunki, joka sijaitsee Michoacánin osavaltiossa Keski-Meksikossa 53 kilometrin päässä osavaltion pääkaupungista Moreliasta ja viidentoista kilometrin päässä Pátzcuarosta. Tzintzuntzán tunnetaan siitä, että se toimi taraskien pääkaupunkina ennen kuin espanjalaiset valloittivat alueen 1520-luvulla. Nykyisin Tzintzuntzán on vanhojen kulttuureidensa vuoksi arkeologinen kohde ja siellä suoritetaan arkeologisia kaivauksia.  

12. vuosisadalla perustetun, rikkaan historian omaavan sekä vuonna 1930 kaupungin arvon saaneessa Tzintzuntzánissa asui vuonna 2005 noin 12 000 asukasta. Tzintzuntzánissa vietetään myös monia festivaaleja, joista kaupunki on kuuluisa.

Lähteet 
 http://www.lakepatzcuaro.org/Tzintzuntzan.html

Aiheesta muualla

Meksikon kaupungit
Rantanplan (televisiosarja)

Rantanplan on ranskalainen Xilam Animation-studion valmistama animaatiosarja, joka kertoo Lucky Luke -sarjakuvissa esiintyvästä lännen tyhmimmästä koirasta, Rantanplanista. Sarjaa esitettiin Ranskassa vuosina 2006–2007. Rantanplania ääninäytteli François Morel ja muina ääninä kuultiin mm. Jean-Claude Donda, Patrick Guillemin sekä Jean-François Aupied.

Sarjaa seurasi Daltonin veljesten oma animaatiosarja sekä Lucky Luke – Lähde länteen! -elokuva.

Lähteet 

Ranskalaiset animaatiosarjat
Lucky Luke
Sarjakuviin perustuvat televisiosarjat
France Télévisionsin televisio-ohjelmat
Vrouw Marian viimeinen matka

Vrouw Marian viimeinen matka on Suomen rannikolla vuonna 1771 uponneesta snaupriki Vrouw Mariasta kertova teos. Teoksen ovat kirjoittaneet Juha Flinkman ja Petri Puromies, jotka ovat myös kuvittaneet sen yhdessä Karri Flinkmanin kanssa. Teoksen on julkaissut vuonna 2014 Paasilinna.

Tekijöistä Juha Flinkman on meribiologi ja työskentelee Suomen ympäristökeskuksessa kehittämispäällikkönä. Hän on Suomen johtavia tutkimussukeltajia ja sukelluskouluttajia. Petri Puromies on Helsingin Sanomissa kuvatoimittajana. Puromies on tutkimussukeltaja ja oli myös Vrouw Maria -tutkimusprojektin kuvaaja.

Teos jakautuu kahteen pääosaan ja ne vuorostaan alaosiin:

 Viimeinen purjehdus
Ensimmäinen osuus:Amsterdam–Juutirauma
Toinen osuus:Juutinrauma–haaksirikko
Hylyn etsiminen ja pelastusyritykset
Vrouw Maria löydetään
Museoviraston tutkimusprojektit, hylyn ja sen ympäristön tutkimukset
Valmiina sukeltamaan!
Tutkimukset ja dokumentointi jatkuvat
Vrouw Marian tulevaisuus

37-sivuisessa kuvaliitteessä on laivaa esittäviä piirroskuvia ja valokuvia sukeltajien työstä.

Alkusanoissa kirjan tekijät sanovat, että heillä on kirjaa tehdessään ollut tavoite koota kaikki olemassa oleva tieto yleistajuiseksi kokonaisuudeksi ja elävöittää kokonaisuutta kuvaamalla Vrouw Marian viimeistä purjehdusta. Lisäksi he halusivat kiinnittää lukijoiden huomion siihen, että poikkeuksellisten ominaisuuksiensa vuoksi Itämeri säilöö vanhoja laivoja paremmin kuin maailman muut meret. Varsinaista uutta tietoa Vrouw Mariasta kirja ei tuo.

Kirjoittajat toteavat Vrouw Marian tulevaisuutta pohtiessaan, että kiinnostus sen nostoon ei ole loppunut, mutta sanovat, että hylky säilyy hyvin siellä missä se on, kun siihen ei kajota. Nostaminen ja konservointi ovat ongelmia, ja he ottavat vertauskohdaksi Wasa-laivan, jonka puuaines on alkanut hajota.

Lähteet

Vuoden 2014 kirjat
Suomalaiset tietokirjat
Kirjat historiasta
Itämeren hylyt
Itämeren historia
Catharina-Amalia

Catharina-Amalia Beatrix Carmen Victoria (s. 7. joulukuuta 2003 Haag) on Alankomaiden kruununprinsessa. Hänen isänsä on maan nykyinen kuningas Willem-Alexander ja äiti maan nykyinen kuningatar Máxima. Catharina-Amalia on heidän esikoisensa. Hänellä on myös kaksi siskoa, Alexia (s. 2005) ja Ariane (s. 2007)..

Syntymä ja ristiäiset 
Catharina-Amalia syntyi vuonna 2003 HMC Bronovon sairaalassa.

Catharina-Amalia kastettiin 12. kesäkuuta 2004. Kuningatar Máximan isä Jorge Zorreguieta osallistui poikkeuksellisesti tyttärentyttärensä ristiäisiin, koska tilaisuus ei ollut valtiollinen. Argentiinalainen Jorge Zorreguieta toimi 1976–1983 ministerinä Jorge Videlan diktatuurihallinnossa, minkä johdosta Zorreguieta ei esim. osallistunut tyttärensä häihin..

Opinnot ja arvonimet 
Prinsessa opiskelee tällä hetkellä Christelijk Gymnasium Sorghvliet -lukiossa. Peruskoulun hän suoritti Wassenaarissa julkisen puolen koulussa. 

Catharina-Amaliasta tuli vuonna 2013 kruununprinsessa, kun hänen isoäitinsä Beatrix luopui kruunusta Willem-Alexanderin hyväksi. Catharina-Amalialla on arvonimi Oranjen prinsessa. Titteliä käyttää nimenomaan Alankomaiden kruununperijä. 

Täyttäessään 18 Catharina-Amelian on tarkoitus aloittaa edustustehtävissä Alankomaiden valtioneuvostossa (holl. Raad van State), jossa kruununperijällä on automaattisesti paikka.

Yksityiselämä 
Vuonna 2019 Catharina-Amalia osallistui jouluteemaiseen musikaaliin, jonka hän on käsikirjoittanut itse. 

Prinsessan harrastuksia ovat mm. piano ja ratsastus.

Lähteet 

Kruununperijät
Alankomaiden kuninkaalliset
Vuonna 2003 syntyneet
Elävät henkilöt
Elisabeth (Belgian kruununprinsessa)

Prinsessa Elisabeth, Brabantin herttuatar (; ; s. 25. lokakuuta 2001 Anderlecht, Bryssel) on Belgian kruununprinsessa. Hän on nykyisen kuninkaan Philippen ja kuningattaren Mathilden esikoinen. Elisabethillä on kaksi veljeä Gabriel (s. 2003) ja Emmanuel (s. 2005) sekä yksi sisko Eléonore (s. 2008). Elisabeth peri kruununperijän arvon isältään Philippeltä, josta tuli kuningas heinäkuussa 2013 Elisabethin isoisän Albert II:n luovuttua kruunusta.

Elisabethista tulee aikanaan Belgian ensimmäinen kuningatar, sillä ennen hänen syntymäänsä lakia muutettiin siten, että myös naispuolinen perijä voi nousta hallitsijaksi.

Lähteet 

Kruununperijät
Belgian kuninkaalliset
Vuonna 2001 syntyneet
Elävät henkilöt
Platt-LePage XR-1

Platt-LePage XR-1 oli yhdysvaltalainen kaksiroottorinen helikopteri, jota valmisti Platt-LePage Aircraft Company. Kopteri oli ensimmäinen Yhdysvaltain armeijan ilmavoimien (USAAF) kokeilema helikopterityyppi, lentäen ensilentonsa 1941. Kopterityyppi jäi prototyyppiasteelle siitä huolimatta, että sen koelennot vaikuttivat lupaavilta, sillä XR-1:tä parempia koptereita oli jo tuotannossa kun se tuli käyttöönottovalmiiksi.

XR-1:n suunnittelu ja koelento-ohjelma

Platt-LePage voitti XR-1 -suunnitelmallaan armeijan kilpailun sen ensimmäisen helikopterityypin kehittämiseksi, ja sopimus kopterin tilaamisesta tehtiin 19. heinäkuuta 1940. Ensimmäisen prototyypin rakentaminen alkoi suoraan sopimuksen allekirjoittamisen jälkeen ja se luovutettiin armeijan koekäyttöön 1. tammikuuta 1941.

Koelento-ohjelma käynnistyi toukokuussa 1941, ja sen ensimmäiset matalalla ja hitaasti tehdyt lennot sujuivat hyvin. Ensimmäiset ongelmat kohdattiin, kun XR-1:llä yritettiin ensi kertaa lentää korkeammalla. Kopteri törmäsi maahan ja vaurioitui vakavasti. Erilaisten ongelmien vaivaamat koelennot jatkuivat uudelleenrakentamisen jälkeen aina kevääseen 1943, jolloin kopteri tuhoutui lopullisesti törmätessään maahan. Koelennot jatkuivat kuitenkin jälleen saman vuoden lopulla toisella prototyypillä, jonka huonot suoritusarvot johtivat lopulta ohjelman rahoituksen katkaisemiseen huhtikuussa 1945. XR-1A lahjoitettiin  Smithsonian-instituutille, ja se on nykyisin varastoituna restauroimattomana Paul Garber Restoration and Storage Facilityssä.

Tekniset tiedot (XR-1A)

Katso myös
Focke-Achgelis Fa 223

Lähteet

Viitteet

Helikopterit
Multikopterit
Danny Denzongpa

Tshering Phintso ”Danny” Denzongpa (s. 25. helmikuuta 1948 Yuksom, Sikkim) on intialainen näyttelijä. Hän on työskennellyt enimmäkseen hindinkielisissä elokuvissa, joissa hänet tunnetaan parhaiten roiston rooleistaan, mutta on esiintynyt myös useissa nepalin-, tamilin-, telugun- ja bengalinkielisissä elokuvissa. Hänellä on ollut rooleja myös kansainvälisissä elokuvissa, joista tunnetuin on Seitsemän vuotta Tiibetissä. Intian hallitus myönsi Denzongpalle Padma Shri -palkinnon vuonna 2003. Hän on voittanut myös kaksi Filmfare Awards -palkintoa.

Yksityiselämä 
Denzongpalla oli suhde näyttelijä Parveen Babin kanssa. Hän on naimisissa kuninkaallistaustaisen Gawa Denzongpan kanssa ja heillä on kaksi lasta, poika Rinzing ja tytär Pema. Hän on uskonnoltaan buddhalainen.

Valikoitu filmografia 
 Agneepath (1990)
 1942: A Love Story (1994)
 Seitsemän vuotta Tiibetissä (Seven Years in Tibet, 1997)
 Pukar (2000)
 Lajja (2001)
 Asoka (2001)
 Indian (2001)
 Enthiran (2010)
 Bang Bang! (2014)

Palkinnot 
 Filmfare Awards
 1992: Paras miessivuosa – Sanam Bewafa
 1994: Paras miessivuosa – Khuda Gawah

 Muut palkinnot
 2003: Padma Shri

Lähteet

Aiheesta muualla 

 
 
 

Intialaiset näyttelijät
Intialaiset elokuvaohjaajat
Vuonna 1948 syntyneet
Elävät henkilöt
I’m Like a Bird

I’m Like a Bird on kanadalaisen laulaja-lauluntekijä Nelly Furtadon kappale. Sen sanoitti Furtado itse ja tuottivat Gerald Eaton sekä Brian West. Sen julkaisi DreamWorks Records artistin Whoa, Nelly!-debyyttialbumin ensimmäisenä singlenä 24. lokakuuta 2000.

Siitä tuli yksi vuoden 2001 menestyneimmistä singleistä, saavuttaen Kanadan singlelistan ensimmäisen, Australian ja Uuden-Seelannin singlelistojen toisen, Iso-Britannian listan viidennen, sekä Yhdysvaltain singlelistan yhdeksännen sijan.

Kappale sai erittäin positiivisia vastaanottoja musiikkikriitikoilta, jotka kehuivat Furtadon lauluesitystä sekä kappaleen valtuuttavia sanoja, jonka yhteydessä siitä muodostui myös yksi vuoden 2001 ylistetyimmistä kappaleista kriitikkojen keskuudessa. Monet kuvailevat sitä myös hänen nimikkokappaleeksi; Furtado kommentoi itse että "On yksi yksinkertainen asia mitä rakastan" ja "se on minun vapauden kappale". Kappale oli ehdolla Grammy-palkintogaalassa kategoriassa "Vuoden Grammy-kappale" ja voitti kategoriassa "Paras naisartistin poplauluesitys", tehden Furtadosta ensimmäisen naisartistin joka voittaa palkinnon debyyttisinglellään sitten Mariah Careyn joka saavutti vastaavan kymmenen vuotta ennen Furtadon saavutusta. Kappale voitti myös Juno-palkinnon kategoriassa "Vuoden single".

Lähteet

Vuoden 2000 kappaleet
Nelly Furtadon kappaleet
Gentofte Stars

Unibet Stars Gentofte on tanskalainen jääkiekkoseura Gentoftesta. Joukkue pelaa Tanskan korkeimmalla sarjatasolla Metal Ligaenissa.

Joukkue kaudella 2018–2019

Joukkueenjohto
 Päävalmentaja & Toimitusjohtaja: Karsten Arvidsen 
 Apuvalmentaja: Olaf Eller   
 Maalivahtivalmentaja: Theis Møller-Hansen

NHL-pelaajat
 Cody Kunyk
 Oliver Lauridsen
 Patrick Russell

Aiheesta muualla
Joukkueen kotisivut 
Gentofte Stars - Eliteprospects.com 

Tanskalaiset jääkiekkoseurat
Gentoften kunta
Tero Koponen (näyttelijä)

Tero Tuomas Koponen (s. 26. joulukuuta 1979 Tampere) on suomalainen näyttelijä, joka tunnetaan erityisesti äänirooleistaan. Koposen tunnetuin äänirooli on Pasila 2.5 – The Spin-Off -animaatiosarjan Kyösti Pöysti. Lisäksi häntä oli kuultu jo alkuperäisessä Pasila-sarjassa vierasäänenä jaksoissa Traileridarra ja Koala vs. Valkohai.

Koponen opiskeli Teatterikorkeakoulussa 2003–2007 ja valmistui teatteritieteen maisteriksi. Hän on näytellyt muun muassa Helsingin Kaupunginteatterissa, Suomen Kansallisteatterissa, Q-teatterissa ja Ryhmäteatterissa.

Filmografia

Elokuvat

Televisiosarjat

Ääniroolit

Lähteet

Viitteet

Suomalaiset näyttelijät
Suomalaiset ääninäyttelijät‎
Vuonna 1979 syntyneet
Elävät henkilöt
H. C. Stülcken Sohn

H. C. Stülcken Sohn, joka tunnetaan myös nimellä Stülcken-Werft, oli saksalainen Heinrich Christoph Stülckenin vuonna 1846 Hampuriin perustama telakka.

Ensimmäisen maailmansodan aikana yhtiö valmisti Saksan keisarikunnan laivastolle yhden pienen sukellusveneen U-157, joka palveli sodan aikana tunnetun päällikön Max Valentinen alaisuudessa. Alus teki sodan pisimmän partiomatkan 27. marraskuuta 1917 – 15. huhtikuuta 1918 eli 139 päivää. Toisen maailmansodan aikana yhtiö valmisti Kriegsmarinelle 24 kappaletta tyypin VIIC sukellusveneitä. Yhtiö käytti työvoimanaan Neuengammen keskitysleirin vankeja.

Sodan jälkeen yhtiö valmisti uudelleen perustetulle laivastolle erilaisia aluksia. Vuonna 1966 yhtiö liitettiin osaksi Blohm + Vossia.

Saksan telakat
Emden (F221)

Emden (runkonumero F221) oli Saksan liittotasavallan laivaston Köln-luokan fregatti.

Valmistus 

Alus tilattiin Hampurista Stülcken-Werftiltä, missä köli laskettiin 15. huhtikuuta 1958. Alus laskettiin vesille 21. maaliskuuta 1959 ja otettiin palvelukseen 24. lokakuuta 1961.

Palvelus 
Alus poistettiin palveluksesta 30. kesäkuuta 1983. Se myytiin Turkille, joka liitti sen laivastoonsa nimellä Gemlik.

Lähteet

Viitteet 

Köln-luokan fregatit
MM-rallikausi 2015

MM-rallikausi 2015 on rallin maailmanmestaruussarjan 43. kausi. Kausi alkoi Monte Carlo -rallilla 25. tammikuuta, ja päättyi Walesin ralliin 15. marraskuuta 2015. Kauden aikana ajettiin yhteensä 13 rallia neljässä eri maanosassa.

Maailmanmestariksi ajoi kolmatta kertaa peräkkäin Sébastien Ogier.

Osallistujat

Muutoksia
 Mikko Hirvonen lopetti uransa kauden 2014 jälkeen. Hänen paikkansa Fordilla otti Ott Tänak, joka ajoi tallissa jo aiemmin kaudella 2012.
 Yhdeksänkertainen maailmanmestari Sébastien Loeb tekee Monte Carlo -rallissa paluun MM-sarjaan yhden osakilpailun ajaksi. Loeb saattaa ajaa kauden aikana myös muita osakilpailuja.

 1 2 3 – Power Stagen sijoitus

Lähteet
Lasse Norman Hansen

Lasse Norman Hansen (s. 11. helmikuuta 1992 Fåborg) on tanskalainen rata- ja maantiepyöräilijä.

Ratapyöräily 
Hansen voitti Lontoon olympialaisissa 2012 kultaa omniumista, Rio de Janeiron olympialaisissa 2016 pronssia joukkuetakaa-ajosta sekä omniumista ja Tokion olympialaisissa 2020 kultaa pariajosta sekä hopeaa joukkuetakaa-ajosta. Hän on myös saavuttanut kymmenen MM-mitalia, joista kolme on kultaista, kolme hopeista ja neljä pronssista. Pariajosta hänellä on kaksi kultaa ja hopea, joukkuetakaa-ajosta kulta, hopea ja kolme pronssia sekä omniumista yksi MM-hopea ja yksi pronssi. EM-kilpailuista hänellä on kaksi kultaa, kolme hopeaa ja yksi pronssi. Hän voitti junioreiden takaa-ajon maailmanmestaruuden 2010.

Maantiepyöräily 
Maantiepyöräilyssä Hansen kilpaili 2011 Team Concordia Forsinkring - Himmerland -joukkueessa. Vuosina 2012–2013 hän edusti Blue Water Cycling -tallia, 2014–2015 Garmin-Sharpia / Cannondale-Garminia, vuonna 2016 Stölting Service Groupia, vuosina 2017−2018 Aqua Blue Sportia, 2019–2020 Corendon-Circus / Alpecin–Fenix -joukkuetta, 2021 Team Qhubeka Assosia ja vuodesta 2022 Uno-X Pro Cycling Teamia. 

Norman Hansen saavutti junioreiden aika-ajon MM-pronssia 2009. Hän voitti seitsemännen etapin Rás Tailteann -kilpailussa 2012. Seuraavana vuonna hän voitti GP Herning -ajon, alle 23-vuotiaiden Eschborn-Frankfurt City Loop -kilpailun sekä Tour de Berlinin toisena etappina käydyn aika-ajon. Hän saavutti lisäksi MM-pronssia alle 23-vuotiaiden aika-ajossa. Vuonna 2015 hän voitti viidennen etapin Tour of Albertassa. Hän voitti 2017 Sveitsin ympäriajon mäkikirikilpailun. Seuraavana vuonna hän voitti Herald Sun Tourin ensimmäisen etapin. Saman vuoden Tanskan ympäriajossa hän voitti avausetapin ja sijoittui kokonaiskilpailussa kolmanneksi. Vuoden 2019 Tanskan ympäriajossa hän voitti kolmannen etapin.

Lähteet 
 http://www.procyclingstats.com/rider/Lasse_norman_Hansen

Viitteet

Tanskalaiset ratapyöräilijät
Tanskalaiset olympiavoittajat
Vuonna 1992 syntyneet
Elävät henkilöt
Possum Bourne

Peter Raymond George "Possum" Bourne (13. huhtikuuta 1956 – 30. huhtikuuta 2003) oli uusiseelantilainen ralliautoilija ja maan historian menestynein lajissaan. Peter Bourne sai lempinimensä Possum kolaroituaan nuorena äitinsä Humber 80:n yrittäessään väistää opossumia ().

Bourne voitti urallaan kolmesti muun muassa Aasian-Tyynenmeren Rallisarjan vuosina 1993, 1994 ja 2000 sekä Australian rallimestaruuden peräti seitsemästi peräkkäin vuosina 1996-2002. Bourne ajoi rallin maailmanmestaruussarjassa uransa aikana 42 kilpailua ollen parhaimmillaan kolmas Uuden-Seelannin rallissa vuonna 1987. Ensimmäisen WRC-kilpailunsa Bourne ajoi vuonna 1983. Hänen kartanlukijansa Dr. Rodger "Roj" Freeth kuoli vakavassa onnettomuudessa Bournen kyydissä Australian rallissa vuonna 1993. Bourne itse kuoli siviilissä auto-onnettomuudessa vuonna 2003, vain muutama päivä hänen omaelämäkertansa Bourne to Rallyn ilmestymisen jälkeen. Bournelle pystytettiin pronssinen patsas vuosi hänen kuolemansa jälkeen vuonna 2004.

Lähteet 
 http://www.subaru.co.nz/possum-bourne

Viitteet 

Uusiseelantilaiset ralliautoilijat
Liikenneonnettomuudessa kuolleet
Vuonna 1956 syntyneet
Vuonna 2003 kuolleet
Kimmo Blom

Kimmo Sakari Blom (31. tammikuuta 1970 Orimattila – elokuu 2022) oli suomalainen rock-laulaja, säveltäjä ja sanoittaja. Hänet tunnettiin myös artistinimellä Angelo De Nile.

Blom lauloi muun muassa yhtyeissä Leverage, Nova Scotia, Mr C, Urban Tale, Heartplay, Dyecrest ja Boys of the Band sekä Raskasta joulua -projektin levyillä ja kiertueilla ja taustalauluja muun muassa useilla Stratovariuksen ja Thunderstonen levyillä.

Vuodesta 2011 alkaen Blom esiintyi Freddie Mercuryn roolissa tamperelaisen Musiikkiteatteri Palatsin Queen-musikaaleissa Show Must Go On ja Champions.

Vuonna 2015 Blom osallistui Nelosen The Voice of Finland -laulukilpailuun, jossa hän pääsi jatkoon kaksintaisteluvaiheesta.

Blom kilpaili Suomen euroviisukarsinnoissa vuonna 2010 Boys Of The Band -yhtyeen laulajana. Vuonna 2015 hän kilpaili taiteilijanimellä Angelo De Nile Ylen Uuden Musiikin Kilpailussa, jonka kolmannesta semifinaalista hän pääsi edelleen kilpailun finaaliin. Blom osallistui vuoden 2016 Uuden Musiikin Kilpailuun yhdessä Annica Milánin kanssa kappaleella ”Good Enough”. He sijoittuivat kilpailun finaalissa viidenneksi.

Omien yhtyeidensä lisäksi Blom sävelsi ja sanoitti kappaleita Ari Koivuselle ja Agnes Pihlavalle.

Vuonna 2015 Blomilla diagnosoitiin silmäsyöpä, sidekalvomelanooma, johon hän myös kuoli elokuussa 2022. Blomin syöpä oli tätä ennen leikattu, ja hän oli saanut siihen myös sädehoitoa.

Lähteet 

Suomalaiset rocklaulajat
Suomalaiset säveltäjät
Suomalaiset sanoittajat
Vuonna 1970 syntyneet
Vuonna 2022 kuolleet
Brandenburg (F215)

Brandenburg (runkonumero F215) on Saksan laivaston Brandenburg-luokan fregatti, joka otettiin palvelukseen 1994.

Valmistus 

Alus tilattiin 28. kesäkuuta 1989 Blohm + Vossin, Thyssen Nordseewerken ja HDW:n yhteenliittymältä. Köli laskettiin 11. helmikuuta 1992 Hampurissa Blohm + Vossin telakalla ja alus laskettiin vesille vielä samana vuonna 28. elokuuta. Alus otettiin palvelukseen 14. lokakuuta 1994.

Palvelus 
Alus on palveluksessa 2014.

Lähteet

Viitteet 

Brandenburg-luokan fregatit
Blohm + Voss
Selvää suomea

Selvää suomea on Helsingin yliopiston suomen kielen professori Terho Itkosen kirjoittama tietokirja, jonka on julkaissut pehmeäkantisena Kirjayhtymä Kätevät & pätevät -sarjassaan vuonna 1985. Kirjastoluokitus on 88.2.

Kirja sisältää 75 Itkosen kirjoittamaa yleistajuista pakinaa, jotka on alun perin julkaistu Helsingin Sanomien Kielikolkka-palstalla vuosina 1983 ja 1984. Pakinat käsittelevät suomen kielen sanoja ja rakenteita ja niiden käyttöön liittyviä heikkouksia.

Kirjan piirrokset (yksi artikkelia kohti) ja kansikuvan on tehnyt Markus Itkonen. Kannen suunnittelija on Juha S. Kalliolahti.

Ladonnan on tehnyt Tammer-Linkki Oy Tampereella. Painatuksesta on vastannut Oy Länsi-Suomi Raumalla.

Kirjan lopussa on hakemisto, jossa on lueteltu sekä käsitellyt sanat että esillä olleet asiat ja henkilöt.

Sisällys 

 Alkulause
 Miksi kolkka?
 Ennakointi valtaa ennustamisen alaa
 FIM vai Suomen markka?
 Tekniikka vai teknologia?
 Tutkinnonuudistuksen hämäävät termit
 Kieli asioiden, asiat kielen sotkijoina

Lähteet

Viitteet

Suomalaiset tietokirjat
Vuoden 1985 kirjat
Pakinat
Kielenhuolto
Galliumantimonidi

Galliumantimonidi (GaSb, gallium antimonide) on galliummetallin ja puolimetalleihin kuuluvan antimonin muodostama epäorgaaninen yhdiste, jossa gallium jakaa elektropositiivisena (Linus Paulingin elektronegatiivisuusarvoilla 1,6) elektroninsa elektronegatiivisemmalle antimonille (elektronegatiivisuusarvo 1,9). 

Elektronegatiivisuusarvojen pienen eroavuuden vuoksi galliumin ja antimonin välille muodostuu kovalenttinen kolmoissidos. Alkuaineparista johtuen yhdisteellä esiintyy puolijohteen ominaisuuksia. Galliumantimonidi on myrkyllistä ihmiselle ja ympäristölle.

Käyttö
Galliumantimonidin kemiallisia ja fysikaalisia ominaisuuksia on tutkittu vuosikymmenten ajan sen puolijohdemaisen käyttäytymisen vuoksi. Infrapunakokeissa galliumantimonidikiteiden optisia, sähköisiä sekä termisiä ominaisuuksia on tutkittu joko sellaisinaan tai kiteitä on käsitelty lyijyllä. 

Galliumantimonidia käytetään elektronisissa laitteissa, esimerkiksi ympäristöön pääsevien myrkkykaasujen IR-havaitsimissa, LED-valoissa, lasereissa, transistoreissa sekä aurinkoenergiaa keräävissä termisissä valosähköisissä piireissä. Galliumantimonidi on herkkä ilmankosteudelle, minkä vuoksi sitä ei käytetä arjen sähkölaitteissa, vaan kyseisen yhdisteen ovat korvanneet joko indiumin puolijohteet tai germanium.

Lähteet 
American Elements, viitattu 19.12.2014.
PubChem, viitattu 19.12.2014.
Chem Industry, viitattu 19.12.2014.
Gallium antimonide, Ioffe Institute, viitattu 19.12.2014.
Galliumantimonidin käyttöturvallisuustiedote, Sigma Aldrich, viitattu 19.12.2014.
Haavisto, Anja et al.(2003). MAOL-taulukot. Keuruu: MAOL ry., Otava. s. 133–134.
Hernandez-Zarazua, R. et al. (2004). Investigation of the Phase Diagram of the Pb-Ga-Sb System, Thin. Sol. Fi., 461(2), s. 233–236.
Kim, H. J. et al. (2005). Influence of Native Defects on the Infrared Transmissions of Undoped Ga-In-Sb Bulk Crystals, J. Electron. Mater., 34(11), s. 1391–1398.
Pashinkin, A. S.; Fedorov, V. A.; Malkova, A. S. & Mikhailova, M.S. (2010). Heat Capacity of GaBV and InBV (BV = P, As, Sb) above 298 K, Inorg. Mater., 46(9), s. 1007–1012.
Piesbergen, Ulrich. (1963). Die durchschnittlichen Atomwärmen der AIIIBV-Halbleiter AlSb, GaAs, GaSb, InP, InAs, InSb und die Atomwärme des Elements Germanium zwischen 12 und 273 K, Zeitschrift für Naturforschung, 18a(2), s. 141–147.
Singh, B. P.; Tripti, S. & Singh, Vipnesh. (2008). Analysis of Optoelectronic Properties of ANB8-N Type Binary Solids, Indian J. Pure Appl. Phys., 46(7), s. 502–506.
Tro, Nivaldo J. (2008). Chemistry: A Molecular Approach. New Jersey: Pearson Education, Prentice Hall. s. 377–381.

Galliumyhdisteet
Antimoniyhdisteet
Puolijohteet
Puolimetalliyhdisteet